Die gemeente het besef dat hulle hierdie verantwoordelikheid as bediening vir die transformasie van die stad moes opneem
Met die verloop van tyd het die Doxa Deo leierskap die potensiaal vir ‘n Christus-gesentreerde skool in Hartbeespoort raakgesien. In Augustus 2007 het die eerste fase van die projek afgeskop en die skool is amptelik in 2008 ge-open. Op die oomblik is daar 222 kinders in die Hartbeespoort Doxa Deo privaatskool.
Mag die Here ons, as gemeente wat deel uitmaak van die Doxa Deo bediening in die stad, genade gee om sensitief te wees vir Sy inspraak om sodoende te kan voldoen aan die hoë roeping waartoe Hy ons geroep het. Mag die heerlikheid van God die aarde vul en mag ons in Doxa Deo beleef hoe die Here ons gebruik om dit te laat realiseer.